เดือนพฤศจิกายน ปี 2021 สองเรื่องที่ทำให้ตลาดผันผวนหนัก คือเรื่องอะไรบ้าง
เดือนพฤศจิกายน ปี 2021 นโยบายการเงินและโควิดสายพันธุ์ใหม่ Omicron คือ สองเรื่องที่ทำให้ตลาดผันผวนหนัก ตั้งแต่คุณ Jerome Powell ได้รับแต่งตั้งเป็นประธานเฟดสมัยที่สอง ตลาดทุนก็สั่นคลอนมาโดยตลอด เหตุผลหลักมาจากความกังวลว่าเป้าหมายของธนาคารกลางสหรัฐต่อจากนี้จะเป็นการ “คุมเงินเฟ้อ” มากกว่ากระตุ้นเศรษฐกิจ

คุณ Powell ตอกย้ำความเชื่อนี้ด้วยการเลิกใช้คำว่า “ชั่วคราว” สำหรับเงินเฟ้อ และชี้ว่าอาจลด QE เร็วกว่าที่ประกาศไว้ ตลาดแปลความหมายว่าปี 2022 เฟดสามารถขึ้นดอกเบี้ยนโยบายได้ถึง “สามครั้ง” หรือ 0.75% ทำให้นักลงทุนขายกลุ่มเทคโนโลยีและหุ้นขนาดเล็กอย่างไม่ต้องคิด ไม่จบแค่นั้น โลกลงทุนซับซ้อนขึ้นไปอีก เมื่อมีไวรัสกลายพันธุ์เข้ามาผสม แม้ยังไม่มีข้อมูลเรื่องไวรัสสายพันธ์ใหม่ Omicron มากนัก แต่ตลาดก็เลือกที่จะขายทำกำไรธีม Reopening ธีม Value และธีม Cyclical ที่ปรับตัวขึ้นเร็วในช่วงที่ผ่านมาทันที

ด้าน Thematic Investing ก็ปรับฐานลงไม่น้อยหน้าการลงทุนอื่น

Sustainable Energy เป็นธีมที่ย่อตัวลงด้วยเหตุผลเดียวกับตลาดถึง 8% ขณะที่ธีมที่แข็งแกร่งที่สุดของปี 2021 อย่าง Industry Revolution ก็ปรับตัวลงไปด้วยราว 3%

ที่น่ากังวลคือธีม Healthcare Innovation ปรกติไม่ผันผวนไปพร้อมกับตลาด แต่กลับร่วงลงถึง 9% พร้อมกันในรอบนี้ เหตุผลหลักมาจากความกังวลเรื่องการแข่งขันที่สูง Disruption ที่เกิดบ่อยครั้งขึ้นในอุตสาหกรรม ขณะเดียวกันนักลงทุนส่วนใหญ่เชื่อว่าเศรษฐกิจจะขยายตัวในปี 2022 จึงไม่เลือกลงทุนธีม Healthcare เพราะมีความ Defensive

ด้วยภาพตลาดที่ผันผวน ตำแหน่ง Thematic ETF หน้าใหม่ที่โดดเด่นที่สุดของเดือนพฤศจิกายน ปี 2021 จึงควรเป็นของ SARK หรือ Tuttle Capital Short Innovation ETF

SARK บริหารโดย Tuttle Capital Management ตั้งเป้าหมายทำผลงาน “สวนทางกับ ARKK” หรือ ARK Innovation ETF เพื่อเป็นทางเลือกให้นักลงทุนในจังหวะที่อนาคตของธีม Innovation ไม่สดใสเหมือนก่อน

อย่างไรก็ดี บลจ. ชื่อดังอย่าง Goldman Sachs Asset Management ยังเชื่อมั่นในธีมการลงทุนแห่งอนาคต ตอกย้ำด้วยการออก 3 Active ETF ได้แก่

GS Future Consumer Equity ตัวย่อ GBUY ลงทุนธีม Consumer Evolution ตอบโจทย์ผู้บริโภคสมัยใหม่
GS Future Real Estate and Infrastructure Equity หรือ GREI ลงทุนในธุรกิจอสังหาและโครงสร้างพื้นฐานด้านเทคโนโลยีที่ให้ปันผลสูง
GS Future Health Care Equity ตัวย่อ GDOC ลงทุนธีม Healthcare Innovation

ที่ขาดไม่ได้ในเดือนธันวาคม ปี 2021 คือ การมองความเสี่ยงและธีมการลงทุนในปี 2022
การวิเคราะห์ทางการเงิน & เศรษฐศาสตร์การเงิน,ข่าวเศรษฐกิจและการเงิน